มันนีทูเดย์
บาทผันผวน
15 พ.ค. 2558

บาทผันผวน
การเคลื่อนไหวของค่าเงินบาทเมื่อวานนี้แข็งค่าขึ้นไปแตะ 33.35 บาท/เหรียญสหรัฐ ก่อนที่จะอ่อนตัวลงมาปิดตลาดที่ 33.50-33.52 บาท/เหรียญสหรัฐ เป็นผลมาจากเงินเหรียญสหรัฐอ่อนค่า จากการประกาศตัวเลขการบริโภคออกมาต่ำกว่าที่นักวิเคราะห์คาดการณ์
ไม่เคาะค่าแรง
ธนาคารแห่งประเทศไทย (ธปท.) ได้รายงานต่อที่ประชุมคณะกรรมการค่าจ้าง เมื่อวานนี้ว่า สถานการณ์เศรษฐกิจไทยอยู่ในภาวะทรงตัว หากจะมีการปรับขึ้นค่าจ้างขั้นต่ำจะต้องมีการพิจารณาอย่างรอบคอบทั้งนี้ กลุ่มผู้ใช้แรงงานได้เสนอให้คณะกรรมการค่าจ้างขึ้นค่าแรงจากวันละ 300 บาท เป็น 360 บาท เมื่อวันที่ 1 พ.ค.ที่ผ่านมา ซึ่งคณะกรรมการมีมติยังไม่ให้ปรับขึ้นค่าจ้าง